
PREFATORY   NOTE. 

Complying  with  a  request  from  various  quar- 
ters I  have  written  these  renderings  for  the 
exercises  in  Hints  and  Helps  in  Continuous 
Latin  Prose,  hoping  they  may  save  time  for  the 
overworked  schoohnaster,  or  be  of  assistance  to 
him  in  compiling  his  own  "fair  copies".  At  the 
same  time,  not  being  satisfied  with  them  myself 
I  can  hardly  expect  others  to  be  so. 

In  matters  of  spelling  I  have  followed  Lewis 
and  Short's  Latin  Dictionary. 

EXERCLSES  ON  THE  PERIOD. 

1.  Imj^erator,  cum  hostes  numero  augeri  ani- 
misque  incitari  intellegeret  suosque  calore  et 
labore  fatigatos  a  novo  indefessoque  exercitu 
premi  et  copiis  numero  pluribus  frustra  repug- 
nare,  tandem  de  colle  ubi  quemadmodum  res 
eveniret  diu  spectabat  progressus,  cohortes  prae- 
torias  quas  in  discrimen  ultimum  certaminis 
retinere  solebat  convocatas  his  verbis  alloque- 
batur. 

2.  Hac  nuntiata  clade  cum  per  dies  multos  in 
tanto  pavore  et  dolore  fuisset  civitas,  ut  tabernis 
clausis,  velut  nocturna  solitudine  per  urbem  acta, 
senatus  aedilibus  neo-otium  daret  ut  urbem  cir- 
cumirent  aperirique  tabernas  et  maestitiae  pub- 
licae  speciem  urbi  demi  juberent,  tum  consul 
ipse  cives  in  forum  collectos  allocutus,  oravit  ne 
ii  eorum  patrum  filii  qui  pejori  ruinae  non  succu- 
buissent  ad  unam  calamitatem  animos  submit- 
terent. 

3.  Deinde  ne  vana  urbis  magnitude  esset,  adi- 

ciendae  multitndinis  causa,  vetere  consilio  con- 
dentium  urbes,  qui  obscuram  atque  humilem 
conciendo  ad  se  multitudinera  natam  e  terra  sibi 
prolem  ementiebantur,  locum,  qui  nunc  septus 
descendentibus  inter  duos  lucos  est,  asylum  aperit. 

4.  Ita  traducti  sub  jugum  et — quod  paene 
gravius  erat — per  hostium  oculos,  cum  e  saltu 
evasissent,  etsi  velut  ab  inferis  extracti  tum 
primam  lucem  aspicere  visi  sunt,  tamen  ipsa 
lux  ita  deforme  intuentibus  agmen  omni  morte 
tristior  fuit. 

5.  Volsci  exiguam  spem  in  armis,  alia  undique 
abscissa,  cum  tentassent,  praeter  cetera  ad  versa 
loco  quoque  iniquo  ad  pugnam  congressi,  iniquiore 
ad  fugam,  cum  ab  omni  parte  caederentur,  ad 
preces  a  certamine  versi,  dedito  imperatore  tradi- 
tisque  armis,  sub  jugum  missi  cum  singulis  vesti- 
mentis  ignominiae  cladisque  pleni  dimittuntur. 

6.  lam  non  recipiebat  se  Romanus  miles  sed 
immemor  recentis  ferociae  veterisque  decoris 
terga  passim  dabat  atque  efFuso  cursu  castra 
repetebat;  cum  Camillus  subjectus  ab  circum- 
stantibus  in  equum  et  raptim  subsidiis  oppositis, 
"  Haec  est ",  inquit,  "  milites,  pugna  quam  popos- 
cistis?  Quis  homo,  quis  deus  est  quem  accusare 
possitis?  Vestra  ilia  temeritas,  vestra  ignavia 
haec  est." 

7.  Cum  mittere  ambages  dictator  juberet  et 
aut  peragere  verum  iudicium  cogeret  aut  fateri 
facinus  insimulati  falso  crimine  senatus,  negantem 
arbitrio  inimicorum  se  locuturum,  in  vincula  duci 

jussit.  Arreptus  a  viatore,  "Jupiter",  inquit, 
"  ceterique  Dei  Deaeque,  qui  Capitolium  incolitis, 
siccine  vestrum  militem  sinitis  vexari  ab  inimicis? 
Haec  dextra,  qua  Gallos  fudi  a  delubris  vestris, 
jam  in  viuculis  et  catenis  erit?" 


GENERAL  EXERCISES. 

Exercise  1. 

Atque  nostris  iiiilitibus  cunctantibus,  maxime 
propter  altitudineni  maris,  qui  deeiraae  legionis 
aquilam  ferebat,  contestatus  deos  ut  ea  res  legioni 
feliciter  eveniret,  "  Desilite ",  inquit,  "  commili- 
tones,  nisi  vultis  aquilam  hostibus  prodere:  ego 
certe  meum  reipublicae  atque  imperatori  ofEcium 
praestitero  ".  Hoc  cum  voce  magna  dixisset,  se  ex 
navi  pi'ojecit  atque  in  hostes  aquilam  ferre  coepit. 

Exercise  2. 

Postera  nocte  quam  Mardonius  hoc  constituit, 
Alexander  rex  Macedonum  e  castris  Persicis  fur- 
tim  profectus,  equo  sub  Atheniensium  stationes 
incitato,  Aristidem  ceterosque  duces  quos  arces- 
siverat  certiores  fecit  Persas  postridie  impetum 
facturos  esse.  "  In  periculum  mortis  ",  inquit, 
"  venio  dum  haec  nuntio;  sed  ego  quoque  ut 
Graecis  prognatus  animo  doleam  si  Persis  servi 
fiatis  Graeci."  His  dictis  Alexander  ad  suos 
rediit  incolumis;  Graeci  autem  ad  se  defendendos 
consilia  inibant. 

Exercise  3. 

Quod  postquam  Caesar  ex  perfuga  cognovit, 
castris  ex  canipo  in  collem  ae  tutiora  loca  eollatis 
atque  ibi  praesidio  relicto,  ipse  quarta  vigilia 
egressus  praeter  hostium  castra  proficiscitur  cum 
copiis  et  oppido  potitur.  Inde  capto  C.  Minucio, 
equite  Romano  qui  ei  oppido  praeerat,  et  camelis 
duobus  et  viginti  regis  abductis,  praesidio  ibi 
relicto,  ipse  se  recipere  coepit  ad  castra.  Mox 
copias  Scipionis  quae  redeunti  obviam  iverunt 
fusas  de  colle  dejecit.  Cum  jam  igitur  existi- 
masset  hostes  pulsos  deterritosque  finem  laces- 
sendi  facturos  iter  coeptum  pergebat. 

Exercise  4. 

Codro  regnante  Dores  qui  in  Atticam,  si  Athen- 
ienses  dicionis  suae  facere  possent,  invaserant, 
cum  non  extemplo  superarent,  Delphos  legatum 
miserunt  rogantem  quid  facere  deberent.  Inde 
ubi  respondit  Pythia  utrius  populi  dux  in  acie 
periisset  ei  alterum  esse  cessurum,  suis  ut  regi 
Atheniensium  parcereturimperator  Dorium  edixit. 
Codrus  autem  hoc  per  captivum  cognito  se  dedere 
pro  patria  voluit.  Quo  constituto  cum  solus 
peri  turns  e  castris  excessisset,  vestitu  agresti 
assumpto,  in  silvam  quae  prope  hostium  castra 
erat  profectus,  arbores  decidere  coepit:  mox  non- 
nullos  hostium  adeuntes  alloquitur  et  respondenti 
cuidam  os  pcrculit,  ut  ceteri  irati  gladiis  eductis 
regem   incoo^nitum  intertecerint.     Deinde  salute 

(MS07) 

desperata   hostes   se   receperunt.      Sic   mortuus 
Codrus  patriam  servavit. 

Exercise  5. 

Re  cognita  Domitius  ad  Pompeium  in  Apuliam 
peritos  regionum,  inagno  proposito  praemio,  cum 
litteris  mittit,  qui  petant  atque  orent  ut  sibi  sub- 
veniat:  Caesarera  duobus  exercitibus  commeatu 
intercludi  posse.  Quibus  cum  Pompeius  adv^ersa 
respondisset  Domitius  in  concilio  pronuntiat 
Pompeium  celeriter  subsidio  venturum  horta- 
urque  eos  ne  animo  deficiant  quaeque  usui  ad 
defendendum  oppidum  sint  parent.  Cum  tamen 
vultus  Domitii  cum  oratione  non  consentiret 
atque  omnia  timidius  ageret  quam  consuesset, 
res  diutius  dissimulari  non  potuit.  Pompeius 
enim  rescripserat:  sese  rem  in  summum  peri- 
culum  deducturum  non  esse  neque  suo  consilio 
Domitium  se  in  Corfinium  contulisse;  proinde  si 
qua  facultas  fuisset,  ad  se  cum  omnibus  copiis 

veniret. 

Exercise  6. 

Ego  quidem,  ut  qui  semper  cuperem  novas 
terras  videre,  praesertim  cognoscere  volui  num- 
quod  litus  huic  nostro  contrarium  oceanus  haberet 
et  quales  homines  id  incolerent.  Cum  igitur  navem 
emissem  quam  ut  ad  iter  sine  dubio  futurum  et 
diutinum  et  procellosum  firmavi,  de  omnibus 
quae  usui  esse  videbantur  curavi.  Omnibus 
tandem  paratis  navem  solvi.     Primo  diem  noc- 

( M  307  )  A  2 


/O  KEY   TO   LATIN   PROSE. 

temque  continuam  lenis  erat  et  secundus  ventus: 
mox  vento  horribilem  in  modum  flare  incipiente 
mare  tumescit.  Inde  e  navi  egressi  quippe  valde 
fatigati  in  litore  recubuimus.  Cum  tandem  somno 
soluti  essemus,  triginta  navi  in  praesidium  relictis 
cum  viginti  reliquis  ad  explorandum  in  insulam 
processi. 

Exercise  7. 

Graeci,  dum  integris  repugnare  ordinibus 
possunt,  omnem  impetum  propulsant;  mox  cum 
hastis  fractis  nihil  nisi  gladios  haberent  hostes 
perrumpere  inceperunt.  Inter  primos  cecidit 
Leonidas,  cujus  circa  corpus  atrocius  pugnabatur: 
Persae  enim,  qui  ad  ejus  potiundum  summa  vi 
incumbebant,  quater  maxima  cum  caede  a  Graecis 
repulsi  sunt.  Tum  demum  fortissimi  illi  laboribus 
vulneribusque  defessi  intra  saltum  recesserunt 
ubi  in  tumulo  consederunt.  Interea  Persae  ali- 
quot qui  trans  montes  traducti  erant  a  parte 
inferiore  saltum  jam  intrabant,  ut  Lacedaemonii 
undique  circumfusi  plurimisque  missilibus  obruti 
omnes  ad  unum  perierint. 

Exercise  8, 

Athenienses  igitur,  simulac  renuntiatum  est 
Mytilenen  oppugnari,  ad  urbem  obsidione  liber- 
andam  vi  tanta  incumbebant  ut  celeritate  vix 
credibili  tricesimo  post  die  triremes  centum  et 
decem  armatae  ex  Piraeeo  emitterentur.  Quae 
cum  Samum  advenissent  et  alias  quadraginta  in 


GENERAL   EXERCISES.  H 

subsidium  accepissent,  Callicratidas  quinquaginta 
navibus  quae  Mytilenen  clausam  tenerent  relictis 
obviam  profectus  contra  Athenienses  prope 
Arginusas  instructos  ad  Maleam  constitit.  Inde 
quanquam  gubernator  suadebat  ut  hosti  numero 
superior!  cederet,  ei  enim  erant  tantum  centum 
et  viginti  naves  quas  Atheniensibus  opponeret, 
respondit  tamen  Callicratidas  nolle  sibi  cedendo 
dedecus  inferre  nee  si  periisset  Lacedaemonios 
esse  desideraturos. 


Exercise  9. 

(a)  Solitudinum  omnium  quas  habet  orbis 
terrarum  maxima  est  ea  cui  nomen  est  Saharae. 
Dicitur  quidem  videri  instar  oceani  ingentis  sabu- 
lone  constrati  et,  quemadmodum  fluctus  maris, 
ventis  saepenumero  tolli.  At  insunt  loci  quidam 
virides,  quibus  sunt  nomini  oases,  et  arboribus 
aliquantulis  adumbrati  et  perenni  aqua  humefacti. 
Viatori  igitur  multo  itinere  defesso  et  paene  siti 
confecto  oasis  vix  minus  grata  quam  illud  ipsum 
Elysium  videtur. 

(6)  Sed  confecto  proelio  tum  vero  cerneres 
quanta  audacia  quantaque  vis  animi  fuisset  in 
exercitu  Catilinae.  Nam  fere,  quem  quisque 
vivus  pugnando  locum  ceperat,  eum  amissaanima 
corpore  tegebat.  Catilina  vero  longe  a  suis  inter 
hostium  cadavera  repertus  est. 

Exercise  10. 

(a)  Profecto  enim  infelicissimus  ille  ita  se  ef- 
fugisse  malum  alterum  repperit  ut  in  alterum 
incideret.  Nam  per  silvam  inviam  ingentemque 
dies  noctesque  vagabatur,  ubi  corpus  sentibus 
spinisque  usque  quaque  lacerabatur;  esurienti 
nihil  cibi  in  hac  solitudine  terribili  suppetebat,  ut 
tandem  per  labores  aegritudinemque  animi  mori- 
bundus  in  specu  magno  quem  forte  invenit 
decubuerit  omnino  exspes. 

(6)  Jussus  a  consule  quae  sciret  edicere,  eadem 
fere  quae  Volturcius  senatum  docet;  praeterea 
se  missum  a  M.  Crasso  qui  Catilinae  nuntiaret 
ne  eum  Lentulus  et  Cethegus  aliique  ex  con- 
juratione  deprehensi  terrerent.  Sed  eonsulente 
Cicerone  senatus  decernit  Tarquinio  cum  plane 
falsa  diceret  non  credendum  esse. 

Exercise  11. 

De  his  insulis  illud  est  maxime  mirandum 
quod  animalibus  quibusdam  pleraeque  sunt  f  abri- 
catae.  Multitudo  enim  immensa  harum  bestio- 
larum  domicilium  sibi  fabricant  e  coralio  fictum, 
quae  materia  cum  ipsis  tanquam  in  concham 
quamdam  concrescit,  Mox  conchae  hae  ita  inter 
se  cohaerescunt  ut  conge riem  faciant;  quae  quo 
plures  fiunt  animalculae  eo  major  et  ipsa  fit,  adeo 
ut  tandem  coralio  concreto  non  modo  ad  mare 
sum  mum  surgente  sed  etiam  e  mari  exstante 
nova  insula  aedificetur. 

Exercise  12. 

Nee  minus  postea  in  pace  quam  in  hoc  bello 
magnus  erat  Themistocles.  Nam  is  praecipue  et 
periculo  suo  muros  Atheniensibus  instauravit. 
Cum  enim  prohibere  Athenienses  aedificare 
moenia  Lacedaemonii  conarentur  atque  nuntiato 
munimenta  instrui  legatos  qui  vetarent  ad  eos 
misissent,  ut,  dum  adsunt  illi,  Athenienses  opera 
omisso  de  his  rebus  se  legationem  missuros  esse 
pollicerentur,  turn  Themistocles  hoc  munere 
suscepto  ipse  solus  profectus  est.  Qui  cum 
Spartam  advenisset  reliquos  legatos  qui  secum 
venire  debuissent  esse  exspectandos  affirmavit. 

Exercise  13. 

Hannibal  enim  uno  loco  se  tenebat  in  castello 
quod  ei  a  rege  Antiocho  datum  erat  muneri  idque 
sic  aedificarat  ut  in  omnibus  partibus  aedificii 
exitus  haberet,  scilicet  verens  ne  usu  veniret  quod 
accidit.  Hue  cum  legati  Romanorum  venissent 
ac  multitudine  domum  ejus  circumdedissent,  puer 
ab  janua  prospiciens  Hannibali  dixit  plures 
praeter  consuetudinem  armatos  apparere;  qui 
imperaverat  ei  ut  omnes  fores  aedificii  circumiret 
ac  propere  sibi  nuntiaret  num  eodem  modo  undique 
obsideretur.  Puer  cum  celeriter  quid  esset  nun- 
tiasset  omnesque  exitus  occupatos  ostendisset, 
sensit  se  peti  neque  sibi  diutius  vitam  esse 
retinendam.  Quam  ne  alieno  arbitrio  demitteret 
venenum  quod  semper  secum  habere  consuerat 
sumpsit. 

Exercise  14. 

Lacedaemoniis  ita  Tyrtaei  carminibus  excitatis, 
ubi  iteriim  in  Messenios  arma  intulerunt,  primum 
tarn  male  res  everterunt  ut  acie  in  Campo  Steny- 
cleri  prope  Apri  Tumulum  instructa  magna  cum 
clade  superarentur.  Deinde  tertio  belli  anno 
cum  manus  conseruissent  Messenii  tam  praeclare 
tantaque  caede  victi  sunt  ut  Aristomenes  non 
jam  in  loco  aperto  se  Lacedaemoniis  opponere 
auderet  sed  ex  more  ducum  Messeniorum  belli 
prioris  se  in  Iram  castellum  montanum  reciperet ; 
unde  etiam  dum  hostes  sub  monte  insident 
eruptionibus  factis  ferro  ignique  Laconiam  vas- 

tavit. 

Exercise  15. 

Sic  omnes  Angli  in  dicionem  Normannorum 
redacti  sunt.  Homines  enim  inferiores  jugum 
quod  detrectare  non  potuerunt  accipere  coacti 
sunt;  nobiliorum  pars  in  acie  ceciderat,  alii  in 
quaestionibus  militaribus  condemnati;  alii  ad 
Caledones  fugerant,  ad  regiones  septentrionales 
alii;  nee  non  et  alii  hique  audacissimi  Sibardo 
duce  Constantinopolim  inari  proJtecti,  ubi  jam 
diu  ab  imperatoribus  cohortes  Scandorum  prae- 
torianae,  quae  Varangi  appellabantur,  stipendio 
retinebantur,  hoc  munus  susceperunt;  id  quod 
multi  quoque  alii  fecerunt;  alii  denique  qui  se  in 
silvas  abdiderant  intcrdum  exeuntes  vel  in  Nor- 
mannos  ipsos  in  viis  invadebant  vel  eos  qui  in 
dicionem  eorum  acccpti  erant  praedabantur 

Exercise  16. 

Prope  Ligerim  fluraen  maoni  hi  exercitus,  et 
lingua  et  cultu  deorum  dispares,  e  contraria 
parte  instrueti  sunt.  Turn  Maurorum  imperator 
et  legati  et  milites  ira  superbiaque  elati  initium 
pugnandi  fecerunt.  Iterum  atque  iterum  summa 
ferocitate  equites  Maurici  in  Francoruni  cohortes 
irruerunt,  quibus  pro  virili  parte  obstantibus 
plurimi  utriusque  exercitus  usque  ad  solis  occa- 
sum  conciderunt,  cum  nocte  appetente  diremptum 
est  proelium :  nee  minus  vixdum  luce  certa  Mauri 
certamen  redintegraverunt. 

Exercise  17. 

Adolescens  quidam,  dum  Philippus  per  urbem 
sic  procedit,  subito  e  turba  erupit  et  longo  gladio 
quern  sub  veste  celaverat  educto  regi  tanta  vi 
latus  sufFodit  ut  extemplo  mortuus  occubuerit. 
Ille  interea  qui  hoc  scelus  patravit  prolapsus 
dum  fugit  a  regiis  custodibus,  qui  consequebantur, 
prius  interfectus  est  quam  ad  locum,  ubi  equi 
quibus  efTugeret  ab  amicis  parati  erant,  incolumis 
attingere  posset.  Huic  erat  nomen  Pausanias, 
adolescens  parentibus  nobilibus  natus,  qui,  quod 
rex  ob  injuriam  factam  de  Attalo  poenas  sumere 
noluisset,  sic  Philippum  occidere  constituisse 
traditur. 

Exercise  18. 

Inde  Sulla  cum  in  Fimbriam,  qui  cum  exercitu 
Thyatirae  erat,  armis  inferendis  jam  vacaret,  per 
nonien  ipsum  vietoriam  assecutus  est:  militibus 
enim  suis  deficientibus  imperator  ille  sibi  mortem 
conscivit.  Turn  denique  Sulla  in  Italiam  redire 
paratus,  pecunia  permagna  ab  opulentis  Asiae 
urbibus  exacta,  Lucio  Murena  legato  cum  duabus 
legionibus  provinciae  praef ecto,  cum  suis  Athenas 
navigavit.  Interea  tamen,  dum  in  illud  Italicum 
certamen,  in  quo  et  sua  et  suorum  stabat  salus, 
omnia  parat,  non  minus  litterarum  studiosus 
libros  Apelliconis  Teii  pretiosissimos  inter  quos 
erant  plurima  opera  Aristotelis  Theophrastique 
secum  Athenis  Romam  deportavit. 

Exercise  19. 

Caesar  ex  nave  sua  in  omnibus  scopulis  ex- 
positas  hostium  armatas  copias  conspexit.  Ibi 
mare  tam  prope  ad  rupes  appropinquabat  ut 
telum  ex  locis  superioribus  in  litus  adigi  posset; 
ut  hie  locus  minime  idoneus  ad  egrediendum 
videretur:  cum  quo  consentit  quoque  Q.  Cicero, 
qui  fratri  suo  per  litteras  mentionem  facit  de 
ora  rupibus  immanibus  munita.  Caesar  igitur 
ancoris  jactis  ad  horam  nonam  navibus  quae 
retentae  erant  nequiquam  exspectatis,  interim 
legatis  tribunis(|ue  militum  convocatis  et  quae 
lieri  vellet  et  quae  ox  Voluseno  cognovisset 
ostendit  monuitque  ut  statim  signo  dato  mandata 
omnia  exsequerentur. 

Exercise  20. 

Postero  die  Veturia,  Coriolani  mater,  jam 
aetate  provecta,  et  Volumnia,  uxor  ejus,  manu 
parvulos  filios  tenens,  quas  matronarum  nobilis- 
sima  quaeque  sequebatur,  ad  tabernaeulum  pro- 
gressae,  flendo  lugendoque  a  proposito  Coriolanum 
verterunfc,  qui  lacrimis  effusis,  "  Mater ",  inquit, 
"  patriam  servavisti,  me  perdidisti ".  Inde  doiaum 
Volsci  abducti  quod  Romanis  pepercisset  eum 
interficiunt.  Alii  autem  eum  apud  Volscos  tra- 
dunt  usque  ad  senectutem  vixisse  et  banc  saepe 
usurpasse  vocem,  quam  miserum  sit  exsulare 
neminem  nisi  senem  cognoscere  posse. 

Exercise  21. 

Sappho  Lesbias,  quippe  quae  misere  Pbaonem 
amaret,  ad  templum  Apollinis  pervenit  iiiveo 
more  nuptarum  amictu  vestita:  capite  myrteam 
coronam,  manibus  citharam  gerebat  quam  et  ipsa 
excogitaverat.  Cum  vero  ad  Apollinem  carmen 
cecinisset,  altera  vittam  altera  citharam  ex  parte 
delubri  suspendit.  Inde  succinctis  vestibus  more 
virginis  Laconicae,  dum  multa  milia  spectantium 
vota  pro  salute  efFundunt  anxii,  protinus  ad 
summam  rupem  processit.  Ibi  recitatis  quibus- 
dam  suis  ipsius  versibus,  nee  adeo  ut  a  nobis 
audirentur,  se  ita  a  rupe  projecit  ut  nemo  animo 
audaciore  eum  saltum  periculosum  antea  ten- 
tasset. 

(  M  307  )  A3 

Exercise  22. 

Has  condi clones  ut  audiret  cum  populus  in  foro 
congressus  esset,  quanquam  cives  dedere  gravissi- 
mum  erat,  nullum  tamen  remedium  aliud  vide- 
batur.  Dum  igitur  omnes  dubitant,  Eustathius, 
unus  de  piincipibus  civibus  in  medium  progressus 
se  pro  patria  ofterebat;  inde  alter  et  tertius  ut 
numerus  brevi  plenus  esset.  Portis  denique  pate- 
factis  exit  primus  praefectus  urbi,  qui  ob  vul- 
nera  recentia  caballo  vehebatur,  quem  subse- 
quuntur  equites  quindecim  nudis  capitibus,  mu- 
cronibus  ad  terram  inversis;  delude  exeunt  illi 
sex  devoti  nudis  capitibus,  nudis  pedibus,  cum 
singulis  subuculis,  manu  laqueos  portantes;  ea 
enim  in  rebus  hujusmodi  erat  consuetudo. 

Exercise  23. 

Qui  cum  ante  Edoardum  adessent,  praefectus 
urbi  gladio  suo  clavibusque  urbis  oblatis,  genibus 
provolutus  cum  ceteris  ut  sibi  parceretur  regem 
obsecrat.  Inde  ubi  Edoardus  qui  re  vera  aut 
specie  quidem  exorari  nolebat  nee  proceres  suos 
implorantes  audiebat,  sed  carnifice  arcessito  sex 
illos  necandos  jam  tradebat,  tum  regina  ipsa  exit 
et  genibus  provoluta  cum  lacrimis  regem  exorat 
ut  salutem  det.  Cui,  "Uxor  mea",  inquit  Edo- 
ardus, "  vellem  procul  abesses  sed  tibi  saltem  hoc 
facere  non  possum  quin  permittam".  Postquam 
igitur  in  tabornaculum  suum  abductos  eos  et  ves- 
titos  hospitio  accepit  decedentibus  senos  nummos 
aureos  donavit. 

Exercise  24. 

Edinae  hac  clade  postero  die  nuntiata,  ingens 

terror  ac  tumultus  erat:    Mulieres  in  publicum 

effusae  de  suis  seiscitabantur  lacrimantes  com- 

plorantesque.    At  ii  qui  pro  magistratibus  absen- 

tibus  rem  administrant  baud  indignos  honore  eo 

se  praebent;  nam  per  edictum  imperaverunt  ut 

omnes  armati  signo  dato  ad  urbem  defendendam 

conveniant  et  omnes  mulieres  advenaeque  prae- 

sertim  sua  quaeque  ad  munera  redeant  nee  in  viis 

clamantes    et   lacrimantes   versentur;    matronae 

quoque   honestiores    ad    templa   horis   institutis 

cougregatae  pro  rege  pro  exercitu  pro  civibus,  qui 

tum  mererent,  Deum  Optimum  Maximum  com- 

precentur. 

Exercise  25. 

Inde  Aeneas,  ubi  Trojam  sensit  a  Graecis  jam 
captam  esse,  domum  per  flammas  fumumque 
regressus,  Anchisem  patrem,  jam  caecum  ino- 
pemque  aetate,  una  cum  urbe  ubi  natus  esset 
perire  constituisse  audit :  nee  vero  prius  filio  diu 
obtestanti  concessit  quam  Jupiter  signo  e  caelo 
misso  ut  Anchises  cum  ceteris  discederet  man- 
datum  dedit.  Tum  demum  senem  ilium  non  jam 
invitum  Aeneas  humeris  sublatum  eo  ubi  in  tuto 
esset  reportavit. 

Exercise  26. 

Quibus  rebus  Xerxes  multum  perturbatus  ex 
Demarato,  rege  Lacedaemoniorum,  qui  tum  ex- 

sulans  e  Persia  cum  exercitu  venerat,  quae  esset 
*}a  insania,  quaesivit.  Cui  Demaratus  Lace- 
daemonios  respondit  angustias  usque  ad  mortem 
defensuros  et  moris  esse  eis,  cum  proelium  com- 
missuri  essent,  cura  praecipua  capillos  componere. 
Memorant  etiam  auctores  posteriores,  cum  Xerxes 
■•it  arma  traderent  per  nuntios  imperasset,  Leo- 
lidam  eum  jussisse  succedere  et  auferre:  et  ex 
his  unum,  cui  dictum  esset  solem  prae  sagittarum 
aaultitudine  Persas  obscurare  posse,  satius  multo 
fore  dixisse,  in  umbra  enim  pugnaturos. 

Exercise  27. 

Militem  neque  a  moribus  neque  a  fortuna 
probabat  tractabatque  pari  severitate  atque  in- 
dulgentia.  Non  enim  ubique  et  semper  sed  cum 
hostis  in  proximo  esset  coercebat:  tum  maxime 
exactor  gravissimus  disciplinae  ut  neque  itineris 
neque  proelii  tempus  denuntiaret  sed  paratum  et 
intentum  momentis  omnibus  quo  vellet  subito 
educeret.  Quod  etiam  sine  causa  plerumque 
faciebat,  praecipue  pluviis  et  festis  diebus. 

Exercise  28. 

Cum  multura  de  his  crudelissimis  condicionibus 
animo  agitavisset,  tandem  se  filium  exclamavit 
non  per  quem  patriae  noceretur  sed  qui  prodesset 
in  hostes  generasse:  ilium  autem,  si  eum  occidisset, 
patri  summam  gloriam,  vitam  veram  filio,  ipsi 
dedecus  inter  homines  sempiternum  aeternamque 
deorum  in    morte  iram   illaturum  esse:   tantum 

abesse  ut  fide  soluta  oppidum  traderet  ut,  ne  ille 
instrumento  ad  crudele  propositum  apto  egeret, 
suum  cultrum  ofFerre  vellet 

Exercise  29. 

Quibus  dictis  cultrum  e  balteo  sumptura  de- 
super  de  muro  jecit  et  in  arcem  regressus  mensis 
cum  uxore  composito  vultu  consedit:  unde  ex- 
templo  fere  clamoribus  conviciisque  plorantium 
indignantiumque  excitus,  ubi  Joannem  audivit 
vesana  rabie  caecum  puero  jugulum  perf'odere 
visum  esse,  "  putaveram ",  inquit  tranquille, 
"  hostem  irrupisse  " ;  et  inde  se  recepit. 

Exercise  30. 

(a)  Eodem  die  castra  promovit  et  milibus  sex 
passuum  a  Caesaris  castris  sub  monte  consedit. 
Postridie  ejus  diei  praeter  castra  Caesaris  suas 
copias  traduxit  et  milibus  passuum  duobus  ultra 
eum  castra  fecit,  eo  consilio  uti  frumento  com- 
meatuque,  qui  ex  Sequanis  et  Haeduis  subport- 
aretur,  Caesarem  intercluderet. 

(6)  Ad  haec,  quae  visum  est  Caesar  respondit; 
sed  exitus  fuit  orationis:  sibi  nullam  cum  his 
amicitiam  esse  posse,  si  in  Gallia  remanerent; 
neque  verum  esse,  qui  suos  fines  tueri  non  po- 
tuerint,  alienos  occupare;  neque  ullos  in  Gallia 
vacare  agros,  qui  dari  tantae  praesertim  multi- 
tudini  sine  injuria  possint. 

Exercise  31. 

Tribus  manipiilis  captivorum  sic  trucidatis 
reliqui  neque  exire  aedificio  neque  quemquam 
intrare  sinere  volebant,  simul  obtestantes  ut  ab 
Atheniensibus  potius  occiderentur  quam  crudeli- 
bus  popularibus  relinquerentur:  at  Eurymedonta 
ad  misericordiam  non  vertere  poterant.  Inde 
aedificio  aliqua  ex  parte  detecto  ubi  tegulis  sagit- 
tisque  conjectis  opprimebantur,  quo  citius  hoc 
exitium  efi'ugerent  mortem  sibi  adsciverunt,  ut 
per  totam  noctem  ageretur  internecio.  Prima 
luce  tandem  cives  injectos  in  plaustra  quae  in 
aedificium  ad  eam  rem  adduxerunt  mortuos  hos 
circiter  trecentos  ex  urbe  efFerebant." 

Exercise  32. 

Prima  luce  castra  mota  et  reliquum  agmen  in 
saltum  ingredi  coepit.  Montani,  qui  cum  ab 
hostibus  suas  stationes  occupatas  esse  conspicerent 
parumper  stant  immobiles  neque  sese  progredien- 
tibus  opponunt,  postquam  per  sinuosum  et  prae- 
cipitem  callem  Poenos  longo  et  angusto  agmine 
transire  viderunt  et  equos  jumentaque  passim 
iniquitate  locorum  impediri,  tandem  cupidine 
praedandi  victi  ex  multis  partibus  superioribus 
in  Poenos  decurrunt.  Inde  oritur  tumultus 
terribilis:  turba  enim  aut  tumultu  vel  minimo 
inter  callem  tam  augustum  jumenta  maximis 
sarcinis  onusta  in  dirupta  devolvebantur;  et  cqui 
telis  barbarorum  vidnerati  adeo  terrore  et  dolore 

consternabantur   ut   tumultum    et  straoem  suis 
augerent. 

Exercise  33. 

Plebe  in  Aventinum  congregata  ita  anirnos 
incendit  ut  tribunum  crearint.  Quo  facto  omnes 
primum,  ut  de  improviso  excepti,  ei  obtempera- 
bant  et  parebant  ut,  nuntiis  qui  ad  urbes  Italicas 
jussa  circumferrent  hue  illuc  missis,  paucos 
menses  prineipem  esse  tota  Italia  diceres.  Mox 
postea  cum  nobiles  Romani,  qui  a  tribuno  plebis 
dissenserant  et  expulsi  erant,  urbem  obsiderent, 
Romanis  virtus  ilia  pristina  deesse  videbatur; 
nihil  enim  insulsius  esse  potuit  quam  qua  ignavia 
utrique  usi  -  sunt.  Tandem  quod  duo  quidam 
optimatium  qui  popularium  in  manus  ceciderant 
multitudine  superati  sunt,  hoc  pro  victoria 
splendidissima  habitum  est.  Riensius  ipse  sua 
dignitate  inflatus  ad  stultitiam  tantam  venit  ut 
sibi  regium  fere  apparatum  magnificentiamque 
arrogaret  minime  convenientia  tribuno  plebeio. 

Exercise  34. 

Gothi  deinde  classe  sic  amissa,  parte  capta 
parte  mersa,  a  receptu  interclusi  sunt.  Mox 
stationibus  a  Romanis  per  orbem  ingentem 
diligenter  dispositis  et  valide  sustentatis  barbari 
in  partes  Haemi  montis  difficillimas  rejecti  sunt; 
ubi  erat  refugium  quidem  tutum,  cibus  vero 
exiguus,  ut  per  hiemem  gravissimam,  per  quam 
ab  imperatoriis  militibus  obsidebantur,  fame  et 

peste    fiiga    feri-oque    niultitudo    ilia    interclusa 
continue  deminuerentur. 

Exercise  35. 

In  hoc  libro  narratur  haec  fabula;  regem 
qiiemdam  qui  jam  diu  valetudine  corporis  adversa 
langueret,  remediis  omnibus  nequiquam  sumptis, 
tandem  hoc  modo  a  medico  quodam  sanatum 
esse:  pilam  enim  ligneam  cavatam  et  potionibus 
nescio  quibus  impletam  ita  artificiose  clausisse 
medicum  ut  nihil  videretur;  item  malleo  capto 
et  manubrio  cavato  identidem  potiones  complures 
interclusisse.  Inde  regi  aegrotanti  imperasse  ut 
se  mane  instrumentis  his  exerceret  dum  sudaret. 
Quod  denique  tanta  virtute  regem  atfecisse  ut 
brevi  ad  sanitatem  converteretur. 

Exercise  36. 

Postridie  ante  lucem  Flaminius,  quia  hostes 
quam  proxime  subsequi  voluit,  iter  pergit.  Cum 
postremi  vix  saltum  introgressi  essent,  repente 
per  silentium  audiuntur  clamores  hostium  fero- 
cium  in  pugnam  irruentium  et  Romani  tanquam 
ab  exercitu  aciem  oculorum  eludenti  oppugnati, 
quod  orta  ex  lacu  nebula  in  via  et  collibus,  quo- 
rum culmina  sole  relucebant,  inferioribus  densior 
sederat,  prius  quam  ictus  defendere  aut  reddere 
possent  trucidantur.  Dum  Flaminius  aciem  in- 
struere  et  Poenos  repellere  frustra  conatur,  hue 
illuc  discurrunt  milites  modo  in  hostes  modo  in 

sese  incidentes,  pavore  et  desperatione  ita  per- 
culsi  ut  strages  fieri  non  proelium  videretur. 

Exercise  37. 

Turn  numero  militum  praesertira  equitum 
superior  fuit  Caesar:  hostes  autem  ex  loco  op- 
portune tarn  acriter  pugnaverunt,  ut  ille  tot 
proeliis  victor  nunquam  in  majus  cladis  exitiique 
discrimen  adductus  esset.  Ipse  ut  semper  in 
talibus  temporibus  audacia  potius  gregario 
decenti  quam  imperatori  usus,  scuto  legionarii 
abrepto,  cum  intra  decem  passus  hostilis  aciei 
irruisset,  ducentorum  pilis  et  jaculis  obnoxius 
stat:  donee  praefecti  primi  prorumpunt  impera- 
torem  suis  corporibus  protecturi:  deinde  milites 
quoque  inter  maximum  pavorem  hoc  splendid© 
exemplo  commoti  animos  receperunt.  Proelio 
tandem  prospere  confecto  Caesar  dixisse  traditur 
se    saepe    pro    victoria    nunquam    de    vita   ante 

dimicasse. 

Exercise  38. 

Rex  ille,  dum  via  ad  urbem  incedit,  forte  puero 
obvenit  ex  arboribus  hie  illic  longis  intervallis 
via  insitis  virgas  paucas  colligenti.  Regi  igitur 
interroganti,  cur  in  silvam  vicinam  ubi  ligna 
plurima  reperturus  esset  ire  dubitaret,  respondit 
puer:  regis  esse  silvam  et  a  rege  esse  edictum 
ne  quis  lignatum  vel  ob  aliam  ullam  rem  intraret; 
fertur  quoque  addidisse,  non  dubium  esse  quin 
improbus  esset  qui  ut  edicto  violate  in  periculum 
mortis  veniret  ita  improbe  suaderet. 

Exercise  39. 

Francum  et  Germauum  nescio  quando  audivi 
utra  gens  utri  praestaret  disserere.  Ille  quae 
armis  sui  bene  et  prospere  gesserant  verbis  multis 
proferebat  et  duces  insignissimos  enumerabat. 
Hie  de  eis  quae  sui  artibus  seientiaque  rep- 
pererant,  de  litteris  amoenissimis  clarissimisque 
philosophis  commonefecit.  Dum  sic  disputant, 
Anglus  quidam  forte  obvenit,  qui  pro  suis  aliquid 
vindicabat;  etsi  Francos  elegantiores  gravior- 
esque  Germanos  confiterentur,  consilio  tamen  et 
prudentia  suos  nullis  esse  inf eriores  videri ;  ecquem 
enim  alium  populum  res  et  pace  et  bello  tani  bene 
tani  prospere  administrasse? 

Exercise  40. 

Haec  vero  certamina  a  Britannis  usque  pro- 
ducebantur,  donee  coactus  periculis  domi  instan- 
tibus  Imperator  legionibus  revocatis  provinciam 
desertam  reliquit.  Nam  populi,  qui  circum  mare 
internum  habitabant,  continua  post  Divum  Au- 
gustum  sub  imperio  Romano  pace  fructi  erant. 
Sed  tandem  barbari,  qui  ad  extremos  fines  per 
quadringcntos  annos  armis  Romanis  retenti  erant, 
nunc  truci  et  inculta  multitudine  per  munimenta 
omnia  in  civitatem  jam  suis  vitiis  labefactatam 
irrumpebant.  In  occidentalibus  provinciis  omni- 
bus barbari  illi  evaserunt  victores:  Franci  enim 
in  Gallia,  Visigothi  se  in  Hispaniis  subjoctis 
collocabant,  in  Africa  Vandalii  regnum  instaur- 

abant,  obtinebant  medios  Italiae  et  Rhodani 
fluminis  agros  Bui-^undiones,  postremo  ipsa  in 
Italia  Ostrogothi  dominabantur. 

Exercise  41. 

(a)  Bis  post  memoriam  hominum  imperatores 
summo  ingenio  praediti,  qui  in  gentes  opibus 
institutisque  potentissimas  ausi  sunt  soli  conten- 
dere, post  multos  annos  superati  sunt.  Septen- 
decim  enim  annos  Hannibal  populo  Romano, 
populo  Anglicano  Napoleo  sedecim  annos  repug- 
nabat ;  quorum  alterius  conatus  in  Zama,  alterius 
in  coUibus  Belgicis  exitum  habuerunt. 

(6)  Nee  enim  plus  de  his  quam  de  Graecis  ad 
imperium  populi  Romani  adjungendis  agebatur, 
sed  in  primis  consultum  est  ut  Romanorum 
commoda  et  auctoritas  per  Asiam  minorem  prae- 
ferretur  et  rex  ille,  qui  solus  eis  imminere  vide- 
batur,  longe  arceretur. 

Exercise  42. 

Sed  anguis,  cum  domum  redeuntes  Antii  substi- 
tissent,  deserta  navi  dicitur  in  Aesculapii  saeptum 
erepsisse — Antiates  enim  quoque  deum  ilium 
venerati  esse  videntur — et  circum  palmam  pro- 
ceram  implicuisse:  ibi  triduum  mansisse,  Romanis 
interea  anxiis  animis  dum  rediret  exspectanti- 
bus:  denique  ad  navem  reversum  non  ante  quam 
navis  Tiberim  ingressa  esset  se  movisse.  Inde 
ubi    Romam  pervenerint,  iterum  erepsisse,   sed 

non  cum  legatis  egressum  ad  insulam  quae  est  in 
medio  Tiberi  natavisse  ubi  quietus  remanserit. 
Teinplum  igitur  in  eo  loco  quern  deus  ipse 
elegerat  aedificatum  est. 

Exercise  43. 

Hac  clade  nuntiata  Princeps,  si  qua  pactione 
simulata  animos  populi  conciliare  posset,  ad  nova 
consilia  vertitur,  et  ut  vafer  et  versutus  nihil 
omisit  quominus  eos  primos  arma  intulisse  per- 
suaderet;  ea  quae  in  potestate  essent  se  baud 
invitum  redditurum  esse ;  nomen  principis  ipsum 
sibi  satis  esse;  eis  si  placeret  fore  principatum. 
Quibus  adeo  eos  decepit  ut  Pagolo  de  pace  misso 
indutias  interea  darent. 

Exercise  44. 

Romani  cum  novas  terras  vicissent  haec  facere 
solebant;  coloniis  deductis  nobilitatis  inferiores 
ita  in  amicitiam  fidemque  accipiebant  ut  eis  non 
auctoritatem  adderent,  potentiores  autem  debel- 
latos  tenebant,  nee  regem  ullum  externum  eis 
interesse  sinebant.  Quorum  ad  exemplum 
Graecos  modo  proponam;  rege  enim  Macedonum 
comniinuto  et  Antiocho  exacto,  Aetoli  et  Achaei, 
tametsi  in  fidem  accepti  erant,  plus  potestatis 
tamen  nee  per  fidem  nee  per  merita  consequi 
poterant;  ne(iue  vero  Philippus  obtestando  oran- 
doque  ut  se  ipso,  qui  tunc  non  supcratus  erat, 
amico  uterentur  Romanis  persuaserat. 

Exercise  45. 

Neque  Antiochus  eo  tempore  potentissimus 
ab  eis  impetraverat  ut  regnum  in  ilia  provincia 
retineret;  nam  Romani  sic  de  his  rebus  egerunt, 
ut  prudentissimus  quisque  principum  debet  qui 
non  modo  de  rebus  praesentibus  sed  de  incom- 
modis  futuris  consulat  ut  quam  diligentissime 
medeatur:  scilicet  quod  de  periculis  adhuc  longe 
remotis  facile  providetur  sed  cunctando  donee 
adsunt  inopportuna  fiunt  remedia  et  morbus 
insanabilis.  Ut  enim  in  f ebribus,  sic  in  republica 
res  cognitae  ante  facile  removentur  quam  multa 
mala  inferre  possint,  sed  si  per  inscitiam  vel  per 
neglegentiam  ad  summum  pervenerint,  nullus  est 
locus  medendo. 

Exercise  46. 

His  imperatoribus  nomina  ingloria  trium 
aliorum  addenda  sunt,  quorum  ultimus  fuit 
Romulus  Augustulus,  qui,  nulla  re  nisi  adoles- 
centiae  decore  praeditus,  cum  Odoacer  Gotliicus, 
ex  Herulica  gente,  dux  Italicarum  legionum, 
armis  Ravennae  immineret,  inhoneste  ea  con- 
dicione  ut  annua  sex  milia  aureorum  acciperet 
Misenum  ad  Lucullanum  recedere  voluit.  Tum 
demum  Odoacro  rege  Italiae  per  edictum  creato 
senatus  Romanus,  ut  imago  prisci  illius  concilii 
usque  eo  appellabatur,  Constantinopolim  diadem- 
ate  purpuraque  redditis  sic  imperium  occidentale 
indicavit  praeteriisse. 

Exercise  47. 

Tandem  die  constitute  quo  oppugnaretur,  prima 
luce  agmina  Turcarum  louga  impetum  faciebant. 
Cum  primum  Christiani  in  assiduas  multitudines 
velitum  contendendo  fere  defatigati  essent,  illi 
terribilissimi  omnium,  qui  Janissarii  vocabantur, 
in  muros  aggrediuntur.  Inde  oritur  major 
tumultus  clangore  Turcarum  tympanorum  cum 
tormentorum  crepitu  commixto.  Mox  Justiniano 
fortissimo  oppidanorum,  dum  muros  ubi  maxime 
lapsi  erant  defendit,  vulnerato  et  ceteris  in 
repugnando  languescentibus  Turcae  plurimi  ab 
Hassano  ducti  per  ruinas  murorum  in  urbem 
perrumpunt.  In  quo  impetu  Constantinus  Palae- 
ologus  cecidit  ab  ignoto  quodam  perfossus  et 
cum  60  cecidit  imperium  Romanorum  Orientale. 

Exercise  48. 

Matronis  quoque  nostris,  cum  praesertim  res- 
publica  tot  tamque  impiis  factionibus  distracta 
sit,  ut  si  perseveraverint  civem  Britannicum  esse 
quemque  paeniturum  sit,  lioc  exemplum  insignis- 
simum  ad  imitandum  proponere  velim.  Graoci 
enim,  quibus  inhonestum  videbatur  feminas 
ludicris  certationibusque  interesse,  ob  banc  potis- 
simum  causam  adesse  Olympiorum  ludis,  quamvis 
omnes  Graeci  publico  his  oblectarentur,  mortis 
poena  proposita  vetabant. 


GENERAL  EXERCISES.  31 


Exercise  49. 


Cum  de  hac  re  recenseara  quot  locorum  in 
memoriam  e  scriptoribns  antiquis  occurrunt,  verba 
ea  praetermittere  nolim  quibus  Pericles  in  f unebri 
ilia  oratione,  quam  in  Athenienses  in  acie  ab 
Lacedaemoniis  interfectos  habuit,  postquam  or- 
dines  gradusque  civium  singulatim  allocutus 
quemadmodum  se  gerere  deberent  in  rebus  pub- 
licis  docuit,  ad  feminas  denique  conversus  eas 
admonuit:  "Vos  autem,"  inquit,  "verbis  paucis- 
simis  admonebo:  nullas  nisi  eas  virtutes  quae  sint 
mulierum  propriae  affectate  et  vestram  modestiam 
secutae,  si  neque  bonus  neque  malus  sermo  de 
vobis  habebitur,  id  maximam  esse  laudem  arbi- 
tramini ". 

Exercise  50. 

Interea  Castruccius,  quia  tanto  impetu  aciem 
hostilem  non  proturbare  poterat,  pedites  non- 
nullos  qui  cum  equitibus,  qui  jam  castellum  Sera- 
vallicum  occupaverant,se  adjungerent  praemittere 
constituit.  Hi  in  subsidium  retenti  et  collibus 
potiti  ita  de  improvise  transversam  aciem  Floren- 
tinorum  adorti  sunt  ut  terga  dare  et  propter 
iniquitatem  locorum  ferocitatemque  hostium 
cedere  cofferentur.  Inde  novissimi  currere  coe- 
perunt  et  ubi  in  campum  Pistoriensem  evaserant 
sibi  quisque  consulebat. 

Exercise  51. 


Po8tquam  hunc  opportunum  locum  occulte  sibi 
nactns  est,  ut  hostes  propter  cupiditatem  aditus 
in  vallem  omnes  occupandi  in  manus  ineiderent, 
se  castra  in  collibus  immota  habiturum  esse  simu- 
labat;  quo  cum  proposito  congruit  etiam  Floren- 
tinorum  consilium.  Hi  enim  quoque,  cum  Pisto- 
riam  sedem  belli  esse  nollent  et  in  vallem  cuperent 
procedere,  eo  animo  ut  postero  die  angustias 
superarent,  utpote  castellum  jam  occupatum  esse 
nescii,  supra  Seravallem  ultro  consederunt.  Itaque 
Castruccius  hac  profectione  nuntiata,  promoto 
circiter  mediam  noctem  exercitu,  sub  Seravallem 
ante  lucem  furtim  procedit. 

Exercise  52, 

Imperator  Maurorum,  qui  ante  proelium  in- 
ceptum  per  ordines  instructos  in  lectica  aperta 
circumlatus  omnes  est  exhortatus  ut  pro  deis 
patriaque  acriter  dimicarent,  cum  postea  adverso 
proelio  suos  contendere  cognovisset,  quamvis  jam 
moribundus,  e  lectica  se  projecit  et  suis  reductis 
pugnaque  redintegrata  praeclarissimam  tandem 
victoriam  reportavit.  Vix  aciem  sic  restituerat, 
cum  jam  paene  confectus  in  lectica  in  quam 
rursus  repositus  erat  digito  in  os  tanquam  ut 
legati  tacerent  imposito,  paullo  postea  sic  animam 
exspiravit. 


general  exercises.  33 

Exercise  53. 

Post  meridiem  rex  cum  vires  animosque  suorum 
intellegeret  jam  adeo  redintegrates  esse  ut  nullum 
perieulum  detrectaturi  essent  et  parati  ad  pug- 
nandum  starent,  portis  patefaetis  eruptione  subito 
facta  hostes  ignaros  nee  quidquam  hujusmodi 
exspectantes  ex  improvise  adortus  est.  Itaque 
magnam  multitudinem  circumveniunt  et  occiduut; 
et  nisi  nox  intervenisset,  tanta  erat  caedes  ut 
paucissimi  superfuturi  fuerint.  Adeo  fortuna 
versa  est  ut  ii  qui  paullo  antea  victuri  erant  jam 
dilabentes  noctem  tenebrasque  implorarent. 

Exercise  54. 

Hie  autem  Timon,  qui  erat  Atheniensis  et 
circiter  bellum  Peloponnesiacum  vivebat,  cum 
aditum  omnium  fugeret,  Alcibiadem  tamen  tum 
juventute  florentem  summo  quodam  amore  com- 
plectebatur.  Quod  ubi  miratus  Apemantus  cur 
ita  se  gereret  quondam  postulavit,  sibi  persua- 
sum  esse  respondit  Timon  per  juvenem  ilium  ali- 
quando  fore  ut  Atheniensibus  plurimum  noce- 
retur.  Praeterea  dum  agitur  festus  quidani  dies 
et  inter  se  una  celebrant,  Apemanto  quam  ju- 
cundum  esset  convivium  exclamanti,  "  Oerte 
vero,"  inquit,  "si  tu  saltern  abesses". 

Exercise  65. 

Quod  facinus  Miltiadis  aeque  indignantur 
Athenienses  ac  spe  promissisque  quae  osten- 
taverat  antea  excitati  erant.     Xanthippe  igitur, 

principe  unius  clomuum  nobilissimarum,  die  dicto 
apud  judices  summos  capitis  accusante  quod 
populum  fefellisset,  ita  manifesta  erat  ejus  fraus 
ut  damnaretur ;  sed  Athenienses  Lemnum  et 
Marathona  recordando  atque  imperatorem  in 
promptu  videndo  in  leeto  extensum  ita  ad 
niinuendum  supplicium  niolliti  sunt  ut  capitis 
non  condemnarent  sed  quinquaginta  talentis 
multarent.  Quae,  quia  Miltiades  ex  vulnere  Pari 
accepto  pauUo  post  mortuus  est,  Cimon  filius 
postea  praeclarissimus  exsolvit. 

Exercise  56. 

"  Quid  faciamus,"  respondit  flamen  lumine  ex- 
stincto,  "  tu  nescies  nee  enim  tua  interest."  Cui 
alter:  "Veradicis;  principi  tamen  hoc  referam." 
"  Sane  quidem  Hercle,"  respondit  Laurentius, 
jam  desperatione  audacissimus;  et  sepulcro  clauso 
cum  comite  in  templum  intravit.  Sole  jam  fere 
orto  cum  flamines  apparitores  dimiserunt,  Cap- 
pelletti,  quibus  unus  ex  apparitoribus  omnia 
narraverat,  utpote  haud  icrnari  fortasse  Lauren- 
tium  esse  Romeo  amicum  ad  Principem  collecti  ut 
ex  flamine  quae  ille  in  sepulcro  peteret  per  vim 
aut  per  alia  exquireretur  una  voce  oraverunt. 

Exercise  57. 

Arcessitum  igitur  flaminem  rogavit  princeps, 
quid  ante  lucem  in  sepulcro  Cappellettorum 
peteret,  quod  ipse  de  tota  re  certior  fieri  vellet. 
Cui  flamen:  libentissime  omnia  relaturum  esse; 

cum  enim  Antonii  Cappelletti  filiam  multnm 
amasset  adhuc  vivam  nee  exsequiis  ejus  adesse 
potuisset,  precationes  certas  ad  faciendas  exiisse, 
quas  quia  paucissimi  novissent  vel  intellegerent, 
ab  ineptissimis  illis  tanquam  mortuam  puellam 
spoliaturus  exiisset  accusatum  esse:  se  nescire  an 
esset  is  qui  scelera  ejusmodi  nefaria  admitteret 
sed  sibi  satis  superque  esse  vestitum  vel  vilissi- 
mum  nee  vivis  nedum  mortuis  quidquam  ademp- 
turum  esse;  ut  si  qui  talem  sibi  culpam  inferrent, 
male  facerent. 

Exercise  58. 

Alexander  ad  praetorium  regressus  legatis  tri- 
bunisque  convocatis  commonefeeit  quamvis  eos 
ipsos  tanti  studii  esse  bene  sciret  ut  nulla  ad- 
hortatione  egerent,  milites  tamen  quibus  quisque 
praeesset  summis  opibus  incitandos  et  docendos 
ut  in  proelio  diei  posteri  quam  strenuissime  res 
agerent:  admonerent  igitur  se  non  jam  ut  antea 
de  provincia  occupanda  certaturos  esse  sed  utris 
futurum  imperium  esset  totius  Asiae  armis  deere- 
turos:  alaeres  essent  tribuni  eenturionesque  ad 
aceipienda  et  transferenda  jussa,  et  unus  quisque 
se  gereret  tanquam  si  exitum  proelii  summi  in 
se  ipso  esse  agnovisset. 

Exercise  59. 

Inde  ad  socios  Italicos  conversus;  eos  sibi  hos- 
tes  non  esse;  e  contrario  se  ut  praesertim  jugum 
Romanum  eis  suo  auxilio  solveretur  in  Italiam 

intnlisse;  ut  Italis  ad  Tvebiam  captis  sic  eis 
quoque  se  esse  usurum:  inde  extemplo  liberos 
esse  efc  sine  pretio.  Hoc  facto,  ut  milites  re- 
crearentur  paullulum  consistit  et  summa  magni- 
ficentia  triginta  e  clarissimis  suis  sepelit.  Tra- 
dunt  quoque  jussu  ejus  ut  honeste  sepeliretur 
corpus  Flaminii  consulis  diligentissime  sed  ne- 
quiquam  esse  exquisitum. 

Exercise  60. 

Haud  procul  a  castris  progressus  milites  paucis 
verbis  cur  profectus  esset  certiores  fecit:  negat 
ullius  consilium  imperatoris  in  speciem  audacius, 
re  ipsa  tutius  fuisse  quam  suum;  ad  certam  eos 
se  victoriam  ducere:  cum  enim  collegae  esset 
exercitus  satis  magnus  ad  ex  aequo  obstandum, 
ipsos  virium  momento  addito  rem  omnem  in- 
clinaturos.  Auditum  modo  in  acie, — nam  ne 
ante  audiretur  quam  sentirentur,  daturumoperam, 
— alterum  consulem  et  alterum  exercitum  ad- 
venisse  haud  dubie  bellum  confecturum:  gloriam 
quidem  ex  victoria  reportata  et  belli  ad  ultimum 
reducti  omnem  ipsos  laturos;  cernere  ipsos  qua 
admiratione  quo  favore  hominum  iter  suum  cele- 
bretur;  quae  omnia  fortunae  optimae  documento 
et  omini  habenda. 

Exercise  61. 

Mox  postquam  illi  cum  primoribus  civium  ad 
consulendum  do  liis  condicionibus  in  curia  con- 
sederuut,  dum  alii  alia  censent,  Hasertus  omnibus 

in  ordine  relatis  sibi  esse  visum  declaravit  eas 
condiciones  quae  multum  opinione  clementiores 
essent  extemplo  esse  accipiendas.  Contra  autem 
Danoruni  et  Suedorum  imperatores:  ipsis  sine 
dubio  subsidia  et  frumcntuni  brevi  adfore:  at 
si  oppidum  tradidissent  nunquam  in  potestatem 
suam  restitui  posse.  "  Nam,"  inquit  Rosladinus, 
"de  tribus  respondendum  est;  quot  milites  in 
moenia  praesidio  accipiendi  sunt  ?  A  quo  sol ven- 
dum  est?  Quis  praeerit?  Nonne  videtis  his 
rebus  nihil  aliud  ac  dolos  parari?" 

Exercise  62. 

Alii  autem  se  multo  majora  quam  tunc  vix 
posse  pati.  De  subsidiis  f rumentoque  num  adven- 
tura  essent  dubium  et  incertum  esse.  Cum  facultas 
esset,  pacis  condiciones  accipiendas,  hostes  enim 
his  recusatis  si  in  manus  caderent  in  se  ipsos 
saevituros  esse.  De  hac  re  disseri  paullo  post 
meridiem  coeptum  erat,  sed  adeo  varie  et  ob- 
stinate disputabatur  ut  prius  vespere  et  nocte 
acta  iterum  lucesceret  quam  in  brevis  intervalli 
requiem  discederetur;  nee  mirum  erat  cum  de 
salute  omnium  consulendum  esset. 

Exercise   63. 

Anno  millesimo  octiug-entesimo  altero  et 
vicesimo  a  Christo  nato  Graeci,  ut  morem  civita- 
tis  ad  tempus  accommodatam  Alexandro  Mauro- 
cordato  praesidente  edicerent,  Epidaurum  con- 
venerunt.      Inde  cum   Turcae   Chio,  insula  ilia 

amoenissima,  ferro  ignique  vastata  hoc  velut 
incendium  strage  nequiquam  exstinguere  cona- 
rentur,  Graeci  ira  majore  commoti  navibus  pice 
et  stuppa  ardentibus  classem  Turcicam  maxime 
imminuunt,  terraque  Naupliam  urbem  muni- 
tissimam  expugnant.  Inter  primes  horum  qui 
pro  patria  sic  decertabant  erant  Saliotes,  gens 
fortissima  montanorum,  cujus  dux  Marcus  Bot- 
zaris^  dum  Turcas  in  Peloponnesum  per  Isthmum 
perrumpentes  propulsat,  in  acie  cecidit.  Mox 
Byronius,  qui  ad  id  tempus  aetatem  luxuriose 
contriverat,  ita  strenue  in  Graecorum  causam 
incubuit,  ut  pleraque  ejus  carraina  hoc  stimulo 
incitata  etiam  hodie  animos  nostros,  ut  milites 
tubae,  arrigant;  sed  quando  secundo  belli  anno 
Missolongis  interiit,  Graeci  amicissimum  amisit. 

Exercise  64. 

Nee  minus  Polani  per  hos  annos  de  libertate 
fortiter  decertaverunt.  Primum  enim  anno  mil- 
lesimo  octingentesimo  tricesimo  a  Christo  nato, 
cum  exercitus  Varsariensis  ad  populares  desci- 
visset  Senatus  Polanus  regem  peti  confestim 
edixit.  At  cum  Mosci,  qui  primo  certamine 
supcrati  sunt  septiens  milibus  occisis  iterumque 
etiam  praeclarius  Ostrolencae  victi  sunt,  Varsari- 
am  vi  recuperassent,  omnis  spes  libertatis  Polanis 
exstincta  est.  Iterum  post  annos  sedecim  in  tyr- 
annos  rebellionem  gravissimam  fecerunt.  Post- 
remo  ubi  nuper  nostri  bello  cum  Moscis  contende- 
bant,  hi  in  spe  magna  erant  Britannos  Francosque 

summa  vi  esse  conisuros  ut  demissi  et  prostrati 
rursus  inter  civitates  Europenses  sublevarentur; 
sed  spe  frustrati  usque  ad  liunc  diem  sub  Moscis 
proculcati  jacenfc. 

Exercise  65. 

Inde  Romani,  qui  cunctando  Saguntum  prodi- 
dissent,  non  tardi  ad  expostulandum  extemplo 
legates  recto  itinere  Carthaginem  mittunt,  qui 
nisi  Hannibal  traderetur  Poenis  bellum  indicerent. 
Vanam  enim  spem  habebant  Romani  Carthagini- 
ensium  quosdam  qui  paeem  obtinere  volebant 
oceasione  arrepta,  id  quod  maxime  cordi  erat,  a 
medio  Hannibalem  sublaturos.  li  tamen  vix 
summissa  voce  consilia  incerta  edere  ausi  sunt, 
ut,  ubi  Q.  Fabius  princeps  legatorum  toga  sub- 
lata  illic  declaravit  iis  bellum  et  pacem  portare, 
utrum  placeret  sumerent,  tum  responderent 
Carthaginienses  daret  utrum  vellet:  et  cum 
Fabius  bellum  dare  dixisset,  ab  omnibus  ut  fit  in 
tempore  perturbato  improvidis  futuri  succlama- 
retur  accipere. 

Exercise  66. 

Matri  regis  quae  tum  supplex  ut  cadaver  filii 
ad  sepeliendum  traderetur  victorem  petebat, 
Gullielmus  prae  ira  sua  atque  saevitia  respondit, 
eum  qui  fidem  et  religionem  exuisset  nullum 
aliud  sepulcrum  accipere  ac  harenam  litoream 
debere:  cum  enim,  irridens  addidit,  Ariovaldus 
in  litore  excubuisset  vivus,  ad  litus  et  mortuus 

excubaret.  Quo  dicto  cum  specie  opprobrium 
ingerere  vellet,  re  vera  laudibus  ornavit.  Quod 
enim  sepulcrum  honestius  quam  in  patriae  litore 
assequi  poterat  is  qui  patriae  tuendae  causa  ibi 
interfectus  erat  ?  Sed  matri  Ariovaldi  fletu 
precibusque  instanti  Normannorum  dux  tandem 
cedit  et  in  tantum  clementiae  venit  ut  is  quoque, 
alter  Achilles,  parenti  supplicanti  sui  corpus 
hostis  redderet  et  Ariovaldus  in  templo  eo  quod 
ipse  antea  aedificaverat  regiis  exsequiis  sepeli- 
retur. 

Exercise  67. 

Legati  Gothorum  ad  Francorum  regem  princi- 
pesque  introducti  obsecraverunt  ne  ipsos  Romanis 
proculcandos  dederent;  nisi  cum  ipsis  amicis  et 
finitimis  pericula  partirentur  et  opem  ferrent, 
solos  relictos  in  exitium  se  esse  ruituros. 
Francorum  maxime  interesse  ne  Romanes  nimi- 
um  viribus  crescere  sinerent  sed  ut  quantum  in 
illis  esset  eos  jam  crescentes  continerent.  Si 
enim  funditus  populum  Gothicum  evertissent 
baud  multo  tempore  fore  ut  in  Francos  quoque 
invaderent  et  bella  pristina  instaurarent  nee 
defuturum  aliquid  tituli  egregii  quod  avaritiae 
ambitiosae  praetenderent  sed  jure  quodam  et 
illos  aggredi  et  terras  majorum  repetere  esse 
arbitraturos. 

Exercise  68. 

Cnutus  per  epistolam  quam  Roma  datam  ad 
Anglos  scripsit  qualis  vir  fuerit  quantique  regium 

nomen  aestimaverit  bene  indicat.  Sic  enim  scribit 
"  Polliceor  et  per  deiim  optimum  maximum  juravi 
me  in  omnibus  rebus  vitam  inteofram  acturum, 
provincias  populosque  imperii  mei  ut  fas  ut  jus 
postulaverit  semper  administraturum,  omnibus 
denique  aequum  jus  dicturum  esse.  Sin  autem 
alicui  annis  prioribus  incuriose  vel  juveniliter 
contra  jus  fecero,  ei  Deo  adjuvante  satisfacere 
sum  paratus." 

Exercise  69. 

Deinde  nemo  legatus  sive  regis  metu  sive  per 
gratiam  ullam  res  injustas  comprobaret,  nemo 
vel  locupleti  vel  egenti  noceret;  scelera  ejusmodi 
omittenda  esse  nisi  regiam  gratiam  suaque  com- 
moda  nihilo  aestimarent:  se  potissimum  ne  pe- 
cunia  inique  exigeretur  denuntiare,  pecuniam  sic 
exactam  se  non  requirere.  Quibus  mandatis  in 
fine  addit:  "has  litteras  praemisi  ut  me  res  bene 
gerente  omnes  mei  gauderent;  nam  nunquam  a 
me,  id  quod  omnes  scitis,  in  necessariis  commod- 
isque  civium  curandis  vel  mihi  vel  meis  laboribus 
aut  parsum  est  aut  parcetur". 

Exercise  70. 

lis  diebus  aedificata  est  urbs  cui  nomen  ex  suo 
nomine  Petrus  indidit.  Imperator  enim  Peipo  et 
Ladoga  lacubus  magna  navium  classe  occupatis 
ad  septentriones  versus  sensim  per  Livoniam 
Ingriamque  enixus,  ubi  Mariena  oppido  illius 
regionis   expugnata  totius   Nevae   fluminis   im- 


42  KEY  TO   LATIN   PROSE. 

perio  potitus  est,  turn  demum  in  insula  palustri 
ad  fluvii  ostium  urbem  novam  aedificandam 
curavit.  Dum  operi  ipse  praesidet,  casam  lig- 
neam  habitabat  neque  ei  curae  erat  quod  per 
frigora  imbresque  pestiferosque  odores  centum 
milia  hominum  inter  opus  perierunt,  quoad 
omnibus  quae  obstabant  remotis  pulcra  et  valida 
urbs  exstitit.  Praeterea  eodem  fere  tempore 
Menzicopio  legato  Imperatoris  mandatum  erat 
ut  in  insula  quadam  quae  unum  et  viginti 
milia  passuum  ab  urbe  distat  locum  validissime 
muniret  cui  firmamenti  aliquid  Imperator  quis- 
que  Moscorum  jam  ab  illo  tempore  addidit. 

Exercise  71. 

Carolus  ille,  qui  impiger  fuit  invictique  ad 
laborem  corporis  ne  momentum  quidem  temporis 
sine  justissima  causa  perdidit.  Dum  enim  vestem 
induitur,  quae  retulerunt  legati  audiebat,  dumque 
prandet  vel  cenat  libros  de  divinis  rebus  aut 
praeteritis  legendos  curavit  ut  per  hujusmodi 
consuetudines,  nee  cura  corporis  nee  mentis  cultu 
omisso,  tot  et  tanta  opera  conficere  posset.  Foris 
enim  venabatur,  domi  cum  amicis,  liominibus 
eruditissimis,  sive  colloquendo  sive  philosophando 
genio  suo  indulgebat.  At  praecipue  rebus  mili- 
taribus  natura  accommodatus  est,  sed  quamvis  sua 
arma  vix  unquam  deponeret,  artes  bonae  atque 
humanae  semper  signa  sua  sequebantur. 

Exercise  72. 

Nee  melius  quam  his  verbis  Voltarii  qualis 
fuerit  Petrus  desei'ibere  possim.  Rudis  et  in- 
cultus  ipse  populares  erudivit:  docuit  artem  mili- 
tarem  ipse  ignarus;  parva  lintre  in  Moscua  flumine 
aspecta  classem  validissimam  aedificandam  cura- 
vit:  ipse  f actus  faber  navalis  nauta  gubernatoi' 
imperator  peritus  impigerque,  immutatis  moribus 
et  institutis  et  legibus  Moscovitieis  in  memoriam 
ut  Pater  Patriae  traditus  est.  Ex  his  verbis 
igitur  cernere  possumus  eum  quamvis  incultum 
inhumanumque  jure  suo  nomen  magnum  mereri, 
quippe  qui  per  consilium  industriamque  e  pro- 
ceribus  feris  agrestibusque  et  servis  abjectis 
magnam  illam  gentem  Moscoviticam  informaverit. 

Exercise  73. 

Etenim  recordamini,  Quirites,  omnes  civiles 
dissensiones,  non  solum  eas  quas  audistis  sed  eas 
quas  vosmet  ipsi  meministis  atque  vidistis.  L. 
Sulla  P.  Sulpicium  oppressit,  ejecit  ex  urbe  C. 
Marium  multosque  fortes  viros  partim  ejecit  ex 
civitate  partim  interemit.  Cn.  Octavium  con- 
sulem  scitis  armis  ex  urbe  expulisse  collegam: 
omnem  hunc  locum  civium  sanguine  redundavisse ; 
ultum  esse  victorum  crudelitatem  postea  Sullam 
.  .  .  Quae  cum  ita  sint,  Quirites,  venerati  Jovem 
ilium  custodem  hujus  urbis  ac  vestrum,  in  vestra 
tecta  discedite  et  omnia  pericula  aeque  ac  priore 
nocte  custodiis  vigiliisque  defendite.  Quae  si  vos 
feceritis  ego  cetera  de  republica  providebo. 

Exercise  74. 

Ego  qui  juvenis  summo  studio  in  republica 
versabar  tempora  et  cum  temporibus  homines 
immutari  vidi.  Me  quoque  sentio  mutatum  esse; 
nam  jam  senior  raro  et  invitus  in  rempublicam 
redeo.  Spero  tamen  nee  meum  ingenium  nee 
sententias  nee  senectutem  ab  iis,  qui  in  dies  me 
consulunt,  nihilo  prorsus  aestimari;  apud  enim 
eos  scio  per  consuetudinem  diutinam  me  quamvis 
aetate  provectum  adhuc  aliquantum  auctoritatis 
habere. 

Exercise  75. 

Me  alia  sentire  confiteor  ac  te;  nam  tu  iis 
quidem  fidem  habes  qui  quemquam  prudentiae 
mediocris  negent  his  rei  publicae  contentionibus 
interfuturum  esse,  et  nisi  quod  praesens  necessitas 
postulet  facturum,  sed  melioribus  temporibus 
exspectatis  incommodisque  praesentibus  toleratis 
amicitiam  bonorum  eivium  qui  pauci  supersint 
petiturum. 

Exercise  76. 

Meam  quidem  auctoritatem  tantam  apud  vos 
fore  spero  quanta  semper  fuit.  Haec  enim  nostra 
incommoda  quamvis  esse  plura  intellegam  quam 
patrum  nostrum,  qualia  sane  nee  ego  nee  tu 
experti  sumus,  istos  tamen  plane  errare  suspicor 
qui  has  tempestates  reipublicae  dicant  quam 
antea  inter  homines  esse  majores  et  eum  qui  plus 
quam  coactus  sit  nee  obstet  nee  nitatur  esse  bonum 
civem  posse. 

Exercise  77. 

(Amicus  amico  salutem  dat.) 

Trinas  litteras  te  scripsisse  dicebas,  quas  omnes 
acceperam.  Quibus  nihil  esse  gratius  poterat 
et  tertia  ilia  nihil  elegantius.  Nam  in  Latine 
scribendo  si  quis  minoribus  potius  quam  pluribus 
verbis  usus  erit,  palmam  meruisse  mihi  videtur. 
Qua  in  arte  ego  aliquando  me  posse  enitere  spero; 
tu  autem  qui  tribus  versibus  scriptis  nihil  omis- 
sum  reliquisti  satis  bene  ad  ultimum  venisti. 
Vale. 

Exercise  78. 

(Pausanias  Lacedaemoniorum  Imp&rator  Xerxi  regi 
regum  s.d.) 

Cum  tibi  gratificari  vellem  et  captivos  quosdam 
remisi  et  mihi  in  animo  erat  ut,  si  tibi  plaeeret, 
filia  tua  in  matrimonium  ducta  Lacedaemonios 
ceterosque  Graecos  sub  dicionem  tuam  subjun- 
gerem:  quae  sic  fieri  posse  arbitrabar  si  consilia 
inter  nos  consociaremus.  Ergo  si  haec  tibi  visa 
erunt  legatum  quern  habes  fidelissimum  quicum 
de  rebus  f  uturis  colloquamur  ad  oram  maritimam 
cura  ut  demittas. 

Exercise  79. 

(Xerxes  Pausaniae.) 

De  captivis  multum  te  amo  quod  eos  e  Byzantio 
remisisti  et  merita  tua  semper  in  memoria  tenebo. 
lis  eonsiliis  quae  mihi  exposueras  multum  de- 

lectabar.  Cura  igitur  sodes  ut  dies  noctesque  ea 
quae  spopondisti  repraesentes  neque  impensae 
pecuniae  numeroque  militum  parcas.  Artabazum 
praemisi  quicum  ut  fidelissimo  ageres:  ita  fac 
prout  e  re  mea  atque  tua  videbitur. 

Exercise  80. 

(Oxoniensis  Cantabrigiensi  s.d.) 

Pergratissima  mihi  erat  tua  epistola,  qua  nihil 
certe  antea  apud  homines  impudentius  erat.  Nee 
vero  satis  certus  eram  utra  j)bis  admirarer,  ea 
quae  ore  rotundo  affirmaveras  an  ea  quae  per 
ambages  obscuras  jacere  videbaris.  Illud  quod 
fortasse  ego  quoque  inter  remiges  nostros  eram 
futurus  nescio  quid  oblectamenti  tibi  fecisse 
videtur:  cave  ne  haud  falsa  tibi  nuntiata  sint. 
Nee  hoc  solum  habui  quod  tibi  succenserem;  tu, 
qui  satis  attrita  fronte  vos  durando  quidem  esse 
victores  evasuros  dixisti,  adeo  me  commoves  ut 
quotienscunque  in  animum  succurrit  fere  risu 
emoriar.  O  miserandum  caput!  Certe  enim  si 
modo  qui  nobis  essent  remiges  futuri  cognovisses, 
adeo  indiligenter  minime  scripsisses.  En  igitur! 
Ego  te  sis  certiorem  fecero. 

